CELEX: 32017R0753
Language: bg
Date: 2017-04-28 00:00:00
Title: Регламент за изпълнение (ЕС) 2017/753 на Комисията от 28 април 2017 година за подновяване на одобрението на активното вещество цихалофоп-бутил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (Текст от значение за ЕИП. )

29.4.2017   
            
            
               BG
            
            
               Официален вестник на Европейския съюз
            
            
               L 113/24
            
         РЕГЛАМЕНТ ЗА ИЗПЪЛНЕНИЕ (ЕС) 2017/753 НА КОМИСИЯТА
   от 28 април 2017 година
   за подновяване на одобрението на активното вещество цихалофоп-бутил в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията
   (текст от значение за ЕИП)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 1107/2009 на Европейския парламент и на Съвета от 21 октомври 2009 г. относно пускането на пазара на продукти за растителна защита и за отмяна на директиви 79/117/ЕИО и 91/414/ЕИО на Съвета (1), и по-специално член 20, параграф 1 от него,
   като има предвид, че:
   
               (1)
            
            
               С Директива 2002/64/ЕО на Комисията (2) цихалофоп-бутил беше включен като активно вещество в приложение I към Директива 91/414/ЕИО на Съвета (3).
            
         
               (2)
            
            
               Активните вещества, включени в приложение I към Директива 91/414/ЕИО, се считат за одобрени съгласно Регламент (ЕО) № 1107/2009 и са посочени в част А от приложението към Регламент за изпълнение (ЕС) № 540/2011 на Комисията (4).
            
         
               (3)
            
            
               Срокът на одобрението на активното вещество цихалофоп-бутил, определен в част А от приложението към Регламент за изпълнение (ЕС) № 540/2011, изтича на 30 юни 2017 г.
            
         
               (4)
            
            
               В съответствие с член 4 от Регламент (ЕС) № 1141/2010 на Комисията (5) и в предвидения в същия член срок бе подадено заявление за подновяване на включването на цихалофоп-бутил в приложение I към Директива 91/414/ЕИО.
            
         
               (5)
            
            
               Заявителят представи допълнителните досиета, изисквани съгласно член 9 от Регламент (ЕС) № 1141/2010. Според докладващата държава членка заявлението е пълно.
            
         
               (6)
            
            
               Докладващата държава членка подготви доклад за оценка във връзка с подновяването, като се консултира със съдокладващата държава членка, и на 18 октомври 2013 г. го представи на Европейския орган по безопасност на храните („Органът“) и на Комисията.
            
         
               (7)
            
            
               Органът изпрати доклада за оценка във връзка с подновяването до заявителя и до държавите членки за коментар и препрати на Комисията получените коментари. Освен това Органът направи обществено достъпно допълнителното обобщено досие.
            
         
               (8)
            
            
               На 9 декември 2014 г. Органът предаде на Комисията заключението (6) си за това дали може да се очаква цихалофоп-бутил да отговаря на критериите за одобрявани, предвидени в член 4 от Регламент (ЕО) № 1107/2009. На 28 май 2015 г. Комисията представи проекта на доклад за преразглеждане относно цихалофоп-бутил на Постоянния комитет по растенията, животните, храните и фуражите.
            
         
               (9)
            
            
               Бе установено, че предвидените в член 4 от Регламент (ЕО) № 1107/2009 критерии за одобрение са изпълнени по отношение на един или повече представителни видове употреба на най-малко един продукт за растителна защита, съдържащ активното вещество. Поради това посочените критерии за одобряване се считат за изпълнени.
            
         
               (10)
            
            
               Поради това е целесъобразно одобрението на цихалофоп-бутил да бъде подновено.
            
         
               (11)
            
            
               Оценката на риска във връзка с подновяването на одобрението на цихалофоп-бутил се основава на ограничен брой представителни видове употреба, но това не ограничава видовете употреба, за които могат да бъдат разрешени продуктите за растителна защита, съдържащи цихалофоп-бутил. Поради това е целесъобразно ограничението за употреба само като хербицид да отпадне.
            
         
               (12)
            
            
               В съответствие с член 14, параграф 1 от Регламент (ЕО) № 1107/2009 във връзка с член 6 от посочения регламент и предвид съвременните научно-технически познания обаче е необходимо да бъдат включени определени условия.
               
            
         
               (13)
            
            
               В съответствие с член 20, параграф 3 от Регламент (ЕО) № 1107/2009 във връзка с член 13, параграф 4 от него приложението към Регламент за изпълнение (ЕС) № 540/2011 следва да бъде съответно изменено.
            
         
               (14)
            
            
               Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
            
         ПРИЕ НАСТОЯЩИЯ РЕГЛАМЕНТ:
   Член 1
   Подновяване на одобрението на активното вещество
   Одобрението на активното вещество цихалофоп-бутил, посочено в приложение I, се подновява при предвидените в същото приложение условия.
   Член 2
   Изменения на Регламент за изпълнение (ЕС) № 540/2011
   Приложението към Регламент за изпълнение (ЕС) № 540/2011 се изменя в съответствие с приложение II към настоящия регламент.
   Член 3
   Влизане в сила и начална дата на прилагане
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
   Той се прилага от 1 юли 2017 г.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 28 април 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 309, 24.11.2009 г., стр. 1.
   
      (2)  Директива 2002/64/ЕО на Комисията от 15 юли 2002 година за изменение на Директива 91/414/ЕИО на Съвета с цел включването на цинидон-етил, цикалофоп бутил, фамоксадон, флорасулам, металаксил-М и пиколинафен като активни вещества (ОВ L 189, 18.7.2002 г., стр. 27).
   
      (3)  Директива 91/414/ЕИО на Съвета от 15 юли 1991 г. относно пускането на пазара на продукти за растителна защита (ОВ L 230, 19.8.1991 г., стр. 1).
   
      (4)  Регламент за изпълнение (ЕС) № 540/2011 на Комисията от 25 май 2011 г. за прилагане на Регламент (ЕО) № 1107/2009 на Европейския парламент и на Съвета по отношение на списъка на одобрените активни вещества (ОВ L 153, 11.6.2011 г., стр. 1).
   
      (5)  Регламент (ЕС) № 1141/2010 на Комисията от 7 декември 2010 г. за установяване на процедурата за подновяване на включването на втора група активни вещества в приложение I към Директива 91/414/ЕИО на Съвета и за съставяне на списък на тези вещества (ОВ L 322, 8.12.2010 г., стр. 10).
   
      (6)  EFSA Journal (Бюлетин на ЕОБХ), 2014; 12(1):3943. Достъпен на следния интернет адрес: www.efsa.europa.eu.
   
      ПРИЛОЖЕНИЕ I
      
                  Популярно наименование, идентификационни номера
               
               
                  Наименование по IUPAC
               
               
                  Чистота (1)
                  
               
               
                  Дата на одобрението
               
               
                  Изтичане срока на одобрението
               
               
                  Специфични разпоредби
               
            
                  Цихалофоп-бутил
                  CAS № 122008-85-9
                  CIPAC № 596
               
               
                  бутилов (R)-2-[4-(2-флуоро-4-цианофенокси)фенокси]пропионат
               
               
                  950 g/kg
               
               
                  1 юли 2017 г.
               
               
                  30 юни 2032 г.
               
               
                  За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на цихалофоп-бутил, и по-специално допълнения I и II към него.
                  При тази цялостна оценка държавите членки обръщат особено внимание на:
                  
                              —
                           
                           
                              безопасността на операторите,
                           
                        
                              —
                           
                           
                              техническата спецификация,
                           
                        
                              —
                           
                           
                              опазването на нецелевите сухоземни растения.
                           
                        Когато е целесъобразно, условията за употреба включват мерки за ограничаване на риска.
               
            
         (1)  Допълнителни подробности за идентичността и спецификацията на активното вещество са представени в доклада за преразглеждане.
   
   
      ПРИЛОЖЕНИЕ II
      Приложението към Регламент за изпълнение (ЕС) № 540/2011 се изменя, както следва:
      
                  1)
               
               
                  в част А вписване 34 за цихалофоп-бутил се заличава;
               
            
                  2)
               
               
                  в част Б се добавя следното вписване:
                  
                              „113
                           
                           
                              Цихалофоп-бутил
                              CAS № 122008-85-9
                              CIPAC № 596
                           
                           
                              бутилов (R)-2-[4-(2-флуоро-4-цианофенокси)фенокси]пропионат
                           
                           
                              950 g/kg
                           
                           
                              1 юли 2017 г.
                           
                           
                              30 юни 2032 г.
                           
                           
                              За прилагането на единните принципи, посочени в член 29, параграф 6 от Регламент (ЕО) № 1107/2009, се вземат под внимание заключенията от доклада за преразглеждане на цихалофоп-бутил, и по-специално допълнения I и II към него.
                              При тази цялостна оценка държавите членки обръщат особено внимание на:
                              
                                          —
                                       
                                       
                                          безопасността на операторите,
                                       
                                    
                                          —
                                       
                                       
                                          техническата спецификация,
                                       
                                    
                                          —
                                       
                                       
                                          опазването на нецелевите сухоземни растения.
                                       
                                    Когато е целесъобразно, условията за употреба включват мерки за ограничаване на риска“.